Vanguard Group kompaniyasi
The Vanguard Group – yirik xususiy mustaqil investitsiya kompaniyasidir. Velli Forj shahrida joylashgan (Pensilvaniya). 1975-yilda Jon Bogle tomonidan asos solingan. Kompaniya 370 ga yaqin fondlarni, shu jumladan, 180 AQSH va 190 xorijiy fondlarni birlashtiradi va u ushbu fondlarning investorlariga tegishli. Investorlarning umumiy soni 2016-yil 31-dekabr holatiga koʻra, taxminan 20 mln. Kompaniya shaxsiy pensiya hisoblarini, talabalarning jamgʻarma hisoblarini, moliyaviy annuitetlarning har xil turlarini boshqaradi va oʻz mijozlariga maslahat xizmatlarini koʻrsatadi. Vanguard Group AQSHning eng yirik banklari: Bank of America, JP Morgan, Citigroup, Goldman Sachs, Morgan Stanleyning eng yirik aktsiyadori boʻlib, kapitalning yuqori konsentratsiyasini taʼminlaydi. Shu sababli kompaniya “Investment Leviathan” deb nomlanadi. Vanguard Group banklardan tashqari Apple, Microsoft, ExxonMobil, Johnson & Johnson, Amazon, Facebook, General Electric, Berkshire Hathaway, AT&T, Alphabet kabi global gigantlarni boshqarishda ishtirok etadi. Boshqaruvdagi aktivlar miqdori 2019-yil 20-noyabr holatiga koʻra 6,41 trillion dollarni tashkil etadi. Vanguard Group 2015-yilda dunyodagi 500 ta eng yirik investitsiya kompaniyalari orasida 2-oʻrinni egalladi (BlackRock’dan keyin) (3,398 trillion dollar).